Diari Oficial de la Generalitat Valenciana


Sumari del DOGV 7326, del 28-07-2014 (2014/6885)

Notificació de la sentència dictada en el procediment de mesures en relació amb els fills 11/2014.
--------------------------------------------------------------------------------------------------

### Dades del document

Número de DOGV
:   7326

Data del DOGV
:   28-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6885


Organisme emissor
:   Jutjat de Primera Instància Número 1 de Segorbe

Tipus de document
:   Edicte

Notificació de la sentència dictada en el procediment de mesures en relació amb els fills 11/2014. [2014/6885]  
Paloma Sanjuán Ferrer, secretària del Jutjat de Primera Instància número 1 de Segorbe, faig saber que en el procediment de mesures en relació amb els fills número 11/2014, que es tramita en este jutjat a instàncies del procurador Joaquín García Belmonte, en representació de Sorin-Ignea Cornea, contra el ministeri fiscal i Daiana-Madalina Hartie, s'ha dictat, amb data 6 de juny de 2014, la sentència que té l'encapçalament i la part dispositiva que, literalment, són com seguix:  
  
«Sentència 72/2014  
Segorbe, 6 de juny de 2014  
Dispositiva  
Estime la demanda presentada per Sorin-Ignea Cornea contra Daiana-Madalina Hartie, i establisc les següents mesures paternofilials en relació amb la filla menor comuna, D. A. C.:  
1. Titularitat compartida per ambdós progenitors de la pàtria potestat sobre la filla menor comuna, D. A.  
2. Atribució al pare de l'exercici exclusiu de la pàtria potestat, així com de la guarda i custòdia sobre la filla menor comuna, D. A.  
3. Suspensió del règim de visites de la menor amb la mare, sense perjuí que esta puga sol·licitar, en cas de tornar-hi, la seua fixació en via judicial o per mutu acord amb el pare.  
En tot cas, la mare podrà mantindre comunicacions telefòniques o per un altre mitjà telemàtic amb la menor en horari de 20.30 a 21.00 hores els dimecres, dissabtes i diumenges.  
4. Atribució de l'ús i gaudi de la llar i parament familiars a la menor i al pare, en la companyia del qual queda.  
5. Pensió d'aliments a favor de la menor de cent cinquanta (150) euros mensuals, que la mare haurà d'abonar dins dels cinc primers dies de cada mes en el compte bancari que el pare designe, el seu import serà actualitzable d'acord amb les variacions que experimente l'índex de preus al consum, publicat per l'Institut Nacional d'Estadística o organisme oficial que el substituïsca.  
6. Contribució d'ambdós progenitors, a mitges, als gastos extraordinaris de la menor; tenen la consideració de gastos els metges no coberts per la Seguretat Social o assegurança privada i els convinguts per ambdós o aprovats judicialment.  
7. Prohibició d'eixida del territori nacional i d'expedició de passaport de la menor D. A. sense consentiment previ i per escrit del pare o autorització judicial.  
No pertoca expressa imposició de costes.  
Verifiqueu l'oportuna recepció per les forces i cossos de seguretat de l'Estat dels oficis remesos mitjançant la interlocutòria de 7 d'abril de 2014, per a la plena efectivitat del punt 7 de la dispositiva d'esta resolució.  
Una vegada siga ferma esta resolució, practiqueu la corresponent anotació preventiva en el registre civil on conste inscrit el matrimoni; i, una vegada transcorreguts els terminis de rescissió, efectueu-ne la inscripció pertinent.  
Notifiqueu la present resolució a les parts i feu-los saber que no és ferma i que, en contra, s'hi pot interposar un recurs d'apel·lació, que s'ha de preparar davant d'este jutjat per a davant de l'Audiència Provincial de Castelló, en el termini dels cinc dies següents al de la notificació.  
  
El recurs s'ha d'interposar per mitjà d'un escrit presentat en este jutjat en el termini indicat, amb la indicació dels pronunciaments que s'impugnen i amb l'obligació de constituir un depòsit (llevat que el recurrent siga beneficiari de justícia gratuïta, el ministeri fiscal, l'Estat, la comunitat autònoma, l'entitat local o l'organisme autònom dependent d'algun dels anteriors) per un import de cinquanta (50) euros en el compte d'este jutjat assignat a l'expedient, i indicar que es tracta d'un ?recurs?, seguit del codi ?02- i tipus concret de recurs, a continuació del número i de l'any del procediment.  
Esta és la meua sentència, que pronuncie, mane i firme. Firmat i rubricat.»  
I com a conseqüència del parador ignorat de la demandada, Daiana-Madalina Hartie, s'estén esta cèdula a fi queli valga de notificació de forma deguda.  
  
Segorbe, 9 de juny de 2014.- La secretària judicial: Paloma Sanjuán Ferrer.